open-index/open-wikipedia-markdown huggingface dataset:
გრიფინების ოჯახი

მინი|გრიფინების ოჯახი
**გრიფინების ოჯახი** — ამერიკული ანიმაციური სერიალი *გრიფინების* ხუთი უმთავრესი პერსონაჟისაგან შემდგარი ოჯახი, რომელშიც შედიან პიტერ გრიფინი, მისი ცოლი, ლოის გრიფინი, მათი სამი შვილი, მეგი, კრისი და სტიუი. ოჯახის სრულფასოვანი წევრია ანთროპომორფული ძაღლი ბრაიანი. ისინი ცხოვრობენ ამერიკის შეერთებული შტატების შტატ როდ-აილენდის გამოგონილ ქალაქ კუაჰოგში. გრიფინებს ასევე ჰყავდათ სამი სხვა შვილი: გოგონა, რომელიც მეგმა მოკლა, ბიჭი, რომელიც მოკლა სტიუიმ და იდუმალი ბავშვი, რომელიც პიტერმა სიკვდილამდე შეანჯღრია. გრიფინების ოჯახი სერიალის შემქმნელმა, სეთ მაკფარლეინმა თავის ორი სხვა ნამუშევრის, *ლარის ცხოვრების* და *ლარის & სტივის* მოდელზე შექმნა. სერიალში ოჯახის დებიუტი შედგა I სეზონის პირველ სერიაში *Death Has a Shadow*.

## იხილეთ აგრეთვე 
* გრიფინების პერსონაჟების სია

კატეგორია:გამოგონილი პერსონაჟები
კატეგორია:გრიფინების პერსონაჟები
კატეგორია:გრიფინები
ლუბის იმპერია

thumb|300px|კოლონიამდელი აფრიკის სახელმწიფოების რუკა.
**ლუბა** — სახელმწიფოებრივი გაერთიანება. მდებარეობდა თანამედროვე კონგოს დემოკრატიული რესპუბლიკის ტერიტორიაზე, უპემბის დაბლობზე 1585-1889 წლებში. უზენაესი ხელისუფლება ხელთ ეპყრა მეფეს, რომელიც ცნობილი იყო *მულოპვეს* სახელით. მეფე ქვეყანას მართავდა თავისი კლანის მიხედვით, რომელსაც ეწოდებოდა *ბალოპვე*. ლუბის იმპერიის დასუსტება გამოიწვია შიდა არეულობებმა, მონათვაჭრობამ და მეზობელი ტომების თავდასხმებმა.  

## რესურსები ინტერნეტში
*Kingdoms of the Savanna: The Luba and Lunda Empires
*African States 
*ForAfricanArt.com 

კატეგორია:კონგოს დემოკრატიული რესპუბლიკის ისტორია
აზერბაიჯანის დამოუკიდებლობის რეფერენდუმი (1991)

**აზერბაიჯანის დამოუკიდებლობის რეფერენდუმი** გაიმართა აზერბაიჯანის რესპუბლიკაში 1991 წლის 29 დეკემბერს და რომელშიც მოსახლეობის აბსოლუტურმა უმრავლესობამ მხარი დაუჭირა ქვეყნის საბჭოთა კავშირიდან გამოყოფას. დამოუკიდებლობის მოთხოვნას მხარი ამომრჩეველთა 99.5%-მა დაუჭირა. საარჩევნო უბნებზე მოსახლეობის გამოცხადებამ 95.0% შეადგინა.

## შედეგები
## სქოლიო
კატეგორია:1991 წლის რეფერენდუმები
კატეგორია:დამოუკიდებლობის რეფერენდუმები
კატეგორია:აზერბაიჯანის რეფერენდუმები
კატეგორია:საბჭოთა კავშირის რეფერენდუმები
ლუნდის სამეფო

thumb|300px|კოლონიამდელი აფრიკის სახელმწიფოების რუკა.
**ლუნდა** —  XVI-XIX საუკუნეების სახელმწიფო თანამედროვე თანამედროვე ზამბიის, ანგოლისა და კონგოს დემოკრატიული რესპუბლიკის ტერიტორიაზე.

## გეიოგრაფია 
შუა საუკუნეების სახელმწიფო აფრიკის ცენტრალურ ნაწილში, ეკვატორის სამხრეთით. 1680 წლისათვის მისი ფართობი იყო 150 ათ. კმ².  XIX საუკუნის ბოლოსათვის მისი ფართობი პრაქტიკულად გაორმაგდა და მიაღწია 345 ათ. კმ² და მოსახლეობის რაოდენობამ 2 მლნ-ს მიაღწია, მოსახლეობის ძირითადი ნაწილს ლუნდას ტომი შეადგენდა.

## პოლიტიკური წყობა 
ლუნდის სამეფოს პოლიტიკური წყობა იყო აბსოლუტური მონარქია, რომლის უზენაესი მმართველი იყო *მუატა-იამვო*. მას ადგილობრივი ტომები უხდიდნენ მარილს, სპილენძს, ცხოველთა ტყავს, მონებს, სპილოს ძვალს და სხვა. ასევე მას თან უნდა ხლებოდნენ ლაშქრობების დროს. მუატა-იამვოსთან ერთად უმაღლესი ხელისუფლება ეკუთვნოდა *ლულოკეშას*, გაუთხოვარ ქალს. მუატა და ლულოკეშა იყვნენ და-ძმა. მათი მმართველებად არჩევის შემდეგ აღიარებდნენ ერთმანეთის ძალაუფლებას.

ადგილებზე ხელისუფლება ხელთ ეპყრათ ტომის ბელადებსა და ადგილობრივი რელიგიის ქურუმებს. ასევე მართავდა რეგიონებს მუატა-იამვოს წარგზავნილებიც.

## ისტორია 
სამეფოს დედაქალაქი იყო მუსუმბა, სადაც მუდმივად ცხოვრობდა 10 ათასამდე ადამიანი. ყოველი მუატას გარდაცვალების შემდეგ ახალი მმართველი აშენებდა ახალ რეზიდენციას. XVII საუკუნის დასაწყისიდან XIX საუკუნის დასასრულამდე ლუნდა რეგიონის უმთავრესი სახელმწიფო იყო. მისი მოკავშირე სახელმწიფო იყო ლუბა, რომლის პირველ მეფესაც ცოლად ჰყავდა ლუნდის მეფის შვილი. ყველაზე მეტად გაფართოების პერიოდში სამეფო გადაჭიმული იყო ტანგანიიკის ტბიდან ატლანტის ოკეანემდე.

1884 წლის ბერლინის კონფერენციის შედეგად ლუნდა გაიყო ორ ნაწილად: კონგოს თავისუფალი სახელმწიფო (აკონტროლებდნენ ბელგიელები) და ჩრდილოეთი როდეზია (აკონტროლებდნენ ბრიტანელები).

## რელიგია 
რელიგიის თვალსაზრისით ლუნდის სამეფოს წარმომადგენლები იყვნენ ანიმისტები, რომლებიც თაყვანს სცემდნენ წინაპართა სულებს.

## ლიტერატურა
*

კატეგორია:კონგოს დემოკრატიული რესპუბლიკის ისტორია
კატეგორია:ზამბიის ისტორია
კატეგორია:ანგოლის ისტორია
ფუჭფუჭა

**ფუჭფუჭა** () — მცენარეთა გვარი პარკოსანთა ოჯახისა. ფოთოლმცვივანი, მეტწილად უეკლო ბუჩქებია. ყვითელი ყვავილები აქვთ მტევან ყვავილედში. ნაყოფი მოგრძო გაბერილი პარკია. 

25-მდე სახეობა გავრცელებულია სამხრეთ ევროპაში, ჩრდილო-დასავლეთ და აღმოსავლეთ აფრიკაში, დასავლეთ და ცენტრალურ აზიაში,  საქართველოში გვხვდება მხოლოდ 2 სახეობა: Colutea orientalis და Colutea cilicica. ორივე აღმოსავლეთ საქართველოს ნახევრად უდაბნოს, ველისა და მეჩხერი ტყის სარტყელში იზრდება, მშრალ ფერდობებზე, ქსეროფილურ ბუჩქნარებში. Colutea cilicica იშვიათად დასავლეთ საქართველოშიც (აფხაზეთი) არის, დეკორატიული, თაფლოვანი და სამკურნალო მცენარეებია.

## ლიტერატურა
კატეგორია:ფარვანასებრნი
ბელგიის კონგო

**ბელგიის კონგო** (, ) — 1908-1960 წლებში ბელგიის კოლონია ცენტრალურ აფრიკაში. ყოფილი კოლონია დღეს წარმოადგენს კონგოს დემოკრატიული რესპუბლიკას.

## იხილეთ აგრეთვე 
*ტენტენი კონგოში

## ლიტერატურა 
* 
* 

## რესურსები ინტერნეტში 
* Belgian Congo

## სქოლიო 
კატეგორია:აფრიკის ყოფილი ქვეყნები
კატეგორია:კონგოს დემოკრატიული რესპუბლიკის ისტორია
კატეგორია:ცივი ომის პერიოდის ისტორიული სახელმწიფოები
ლუსაკის შეთანხმება ცეცხლის შეწყვეტის შესახებ

**ლუსაკის შეთანხმება ცეცხლის შეწყვეტის შესახებ** დაიდო კონგოს მეორე ომის დასასრულს, რათა შეწყვეტილიყო ცეცხლი, გაეთავისუფლებინათ სამხედრო ტყვეები და ასევე სამშვიდობო ძალების დაბრუნება გაეროს ეგიდით. ანგოლის, კონგოს დემოკრატიული რესპუბლიკის, ნამიბიის, რუანდის, უგანდის, ზამბიისა და ზიმბაბვეს სახელმწიფოს მეთაურებმა შეთანხმებას ხელი მოაწერეს 1999 წლის 10 ივლისს ზამბიის დედაქალაქ ლუსაკაში.

## მოლაპარაკებები 
სამხრეთ აფრიკის განვითარების საზოგადოების, აფრიკის ერთობის ორგანიზაციის და გაეროს წარმომადგენლები 1999 წლის 21-27 ივნისს  შეხვდნენ ლუსაკაში და შეიმუშავეს ხელშეკრულება ცეცხლის შეწყვეტის შესახებ. კონფლიქტში მონაწილე ქვეყნების თავდაცვისა და საგარეო საქმეთა მინისტრები შეთანხმების განსახილველად ერთმანეთს შეხვდნენ 29 ივნისიდან 7 ივლისამდე. 

ხელშეკრულების ხელმოწერაში მნიშვნელოვანი როლი ითამაშა კონგოს დემოკრატიულ რესპუბლიკაში მშვიდობის დამყარებისათვის რეგიონალური ინიციატივის წარმომადგენელმა, ზამბიის პრეზიდენტმა ფრედერიკ ჩილუბამ. 

## შეთანხმების პირობები
მხარეები შეთანხმდნენ ცეცხლის შეწყვეტაზე ხელმოწერიდან 24 საათის განმავლობაში. აიკრძალა ნებისმიერი შემდგომი სამხედრო გადაადგილება ან იარაღის გადატანა ბრძოლის ველზე, ყველა სახელმწიფოს მოუწოდება, პატივი სცენ ადამიანის უფლებებს და მოქალაქეების დაცვას. უნდა გათავისუფლებულიყო ყველა სახელმწიფო ტყვე. წითელი ჯვრის საერთაშორისო ორგანიზაციას უფლება მისცეს ემკურნალა დაჭრილებისთვის.

ხელშეკრულების მიხედვით გადაეცა თხოვნა აფრიკის ერთობის ორგანიზაციას, გაეროს სამშვიდობო ძალების ჩამოსვლამდე უზრუნველყო მშვიდობის დაცვა კონგოს დემოკრატიულ რესპუბლიკაში. 

## ხელშეკრულების რეალიზაცია 
1999 წლის 15 ივლისს გაეროს გენერალურმა მდივანმა გამოაქვეყნა ანგარიში, რომლის მიხედვითაც რეკომენდებულად ჩაითვალა სადამკვირვებლო მისიის გაგზავნა კონგოს დრ-ში. 23 ივლისს აშშ-ის სახელმწიფო საბჭომ გამოაცხადა სამშვიდობო მისიის მხარდაჭერა. კონგოს განმათავისუფლებელმა მოძრაობამ ხელშეკრულებას ხელი 1 აგვისტოს მოაწერა. ხუთი დღის შემდეგ გაეროს გენერალურმა ასამბლეამ მიიღო რეზოლუცია 1258 ოფიცრების გაგზავნის შესახებ ცეცხლის შეწყვეტის შეთანხმების საფუძველზე. მოძრაობამ კონგოლეზიური დემოკრატიისათვის ხელშეკრულებას ხელი 31 აგვისტოს მოაწერა. გაეროს 1273-ე რეზოლუციის მიხედვით ჩამოყალიბდა გაეროს მისია კონგოს დემოკრატიულ რესპუბლიკაში.

## რესურსები ინტერნეტში 
* 
* 
* 

## სქოლიო
კატეგორია:ანგოლის ისტორია
კატეგორია:კონგოს დემოკრატიული რესპუბლიკის ისტორია
კატეგორია:ნამიბიის ისტორია
კატეგორია:რუანდის ისტორია
კატეგორია:უგანდის ისტორია
კატეგორია:ზამბიის ისტორია
კატეგორია:ზიმბაბვეს ისტორია
ფშატისებრნი

**ფშატისებრნი** () — ორლებნიან მცენარეთა ოჯახი. მარადმწვანე და ფოთოლმცვივანი ხეები და ბუჩქებია. მორიგეობით ან მოპირისპირედ განლაგებული მარტივი ფოთლები აქვთ. ყვავილები ორსქესიანი ან ერთსქესიანია. მარტოული ან ფარისებრ ყვავილებად შეკრებილი. ნაყოფი კურკიანაა, ხორცოვანი, იჭმება. 

ოჯახი შეიცავს 3 გვარის 58-მდე სახეობას, გავრცელებულია ევროპაში, აზიასა და ჩრდილოეთ ამერიკაში. საქართველოში ბუნებრივად იზრდება ამ ოჯახის 2 გვარი — ფშატი და ქაცვი, რომელთა ნაყოფი მდიდარია ვიტამინებით.

## ლიტერატურა
ფშაური (მრავალმნიშვნელოვანი)

**ფშაური** შეიძლება აღნიშნავდეს:

*ფშაური— ქალთა ცეკვა
*ფშაური  — სოფელი საქართველოში
*ფშაური   — სოფელი საქართველოში
ფშაური

** ფშაური** — ქალთა ცეკვა. სრულდება ვაჟთა ცეკვის ზოგიერთი მოძრაობის მიბაძვით, ზოგჯერ რთული ცერ-ილეთების გამოყენებით. მუსიკალური ზომა 3/4.

## ლიტერატურა
კატეგორია:ქართული ცეკვები
პამპულიის თანამედროვე ანსამბლი

**პამპულიის თანამედროვე ანსამბლი** () — ურბანული პროექტი ბელუ-ორიზონტში, მინას-ჟერაისში, ბრაზილია. იგი შეიქმნა წყალსაცავის — პამპულიის ტბის გარშემო და მოიცავს სამორინეს, წვეულებისთვის განკუთვნილ დარბაზს, გოლფის იახტ-კლუბს და სან-ფრანცისკეს ეკლესიას. შენობები დააპროექტა არქიტექტორმა ოსკარ ნიმეიერმა, ლანდშაფტის არქიტექტორ რობერტუ ბურლე მარქსთან და ბრაზილიელ მოდერნისტ მხატვრებთან თანამშრომლობით. 

2016 წლის ივლისში, პამპულიის თანამედროვე ანსამბლს, იუნესკოს მსოფლიო მემკვიდრეობის ძეგლის სტატუსი მიენიჭა.

## სქოლიო
კატეგორია:მსოფლიო მემკვიდრეობის ძეგლები ბრაზილიაში
ფხა (მრავალმნიშვნელოვანი)

**ფხა** შეიძლება აღნიშნავდეს:

* ფხა *მცენარისა* () — წვრილი, ზოგჯერ ეკლისებრი ან ფრთისებრი გამონაზარდი მარცვლოვნების ყვავილის ქვედა კილის ან (ზოგჯერ) თავთუნის კილის წვერზე ან ზურგზე;
* თევზის წვრილი ძვალი.

## ლიტერატურა
გრიფინები (სეზონი 5)

ანიმაციური ტელესერიალ „გრიფინების“ მეხუთე სეზონი გადაიცემოდა ტელეარხ Fox-ის ეთერში 2006 წლის 10 სექტემბრიდან 2007 წლის 20 მაისამდე. შედგება 18 ეპიზოდისგან:  პირველი ეპიზოდი იყო *Stewie Loves Lois*, ბოლო კი – *Meet the Quagmires*. სეზონში გრძელდება გრიფინების ოჯახის თავგადასავალი: პიტერი, (მამა), ლოისი (დედა), მეგი (ქალიშვილი), კრისი (ვაჟიშვილი), სტიუ (ვაჟიშვილი) და ანთროპომორფული ძაღლი ბრაიანი. ოჯახის ყველა წევრი ცხოვრობს გამოგონილ ქალაქ კუაჰოგში.
18 ეპიზოდისაგან შემდგარი სეზონის 2006 წლის 10 სექტემბრიდან 2007 წლის 20 მაისამდე გადიოდა.
*გრიფინების* ჩვენება შეწყდა 2002 წელს დაბალი რეიტინგის გამო, თუმცა Catron Network-ის სატელევიზიო გადაცემა Adult Swim-ზე ხელმეორედ გასვლის შემდეგ სერიალი იქცა მაუწყებლობის ყველაზე პოპულარულ პროგრამად (საშუალოდ ყოველ ეპიზოდს ჰყავდა 1.9 მილიონი მაყურებელი) და  გაიყიდა DVD დისკების 3 მილიონი ეგზემპლარი, რამაც ფოქსს კვალვ გაუჩინა ინტერესი სერიალისადმი.

## ეპიზოდები 

## იხილეთ აგრეთვე 
* გრიფინების ეპიზოდების სია

## რესურსები ინტერნეტში 
* მეხუთე სეზონი – TV.com
* მეხუთე სეზონი – IMDB

## სქოლიო 
კატეგორია:გრიფინების სეზონები
კატეგორია:გრიფინების (სეზონი 5) ეპიზოდები
კლივლენდ ბრაუნი უმცროსი

მინი|კლივლენდ ბრაუნი უმცროსი
**კლივლენდ ორენთალ ბრაუნი უმცროსი** — ამერიკული ანიმაციური სერიალი *გრიფინების* და მისი *სპინ-ოფის*, *კლივლენდის შოუს* ერთ-ერთი გმირი, კლივლენდ ბრაუნის და მისი ყოფილი ცოლის ლორეტას შვილი. *გრიფინებში* იგი ნაჩვენები იყო როგორც გამხდარი და ჰიპერაქტიური, თუმცა, კლივლენდის შოუში მოხდა მისი სრული ტრანსფორმაცია, სადაც იგი მსუქანი და უფრო რბილი ხასიათის ხდება.

## იხილეთ აგრეთვე 
* გრიფინების პერსონაჟების სია

## რესურსები ინტერნეტში 
* Official კლივლენდის შოუ  FOX-ზე

## სქოლიო 
კატეგორია:გამოგონილი პერსონაჟები
კატეგორია:გრიფინების პერსონაჟები
კატეგორია:გრიფინები
ანტონინა (პარანა)

**ანტონინა** () — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 5 მეტრზე. მიეკუთვნება კურიტიბის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ პარანაგუის შემადგენლობაში.

2010 წლის მონაცემებით, მოსახლეობა 18 891 ადამიანს შეადგენდა, მოსახლეობის სიმჭიდროვე 21.41 კმ²-ზე. ფართობი 882 317 კმ²-ია.

## იხილეთ აგრეთვე
* პარანა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*
*[Ranking decrescente do IDH-M dos municípios do Brasil](https://web.archive.org/web/20091003103229/http://www.pnud.org.br/atlas/ranking/IDH-M%2091%2000%20Ranking%20decrescente%20(pelos%20dados%20de%202000).htm)

კატეგორია:პარანის შტატის მუნიციპალიტეტები
ფერწერის ვენეციის სკოლა

[მარჯვნივ|მინი|300px|[ალვიზე ვივარინი. მადონა სამეფო ტახტზე და ოთხი წმინდანი. ურბინო.]]
**ვენეციის სკოლა** — ფერწერის ერთ-ერთი უმთავრესი სკოლა იტალიაში, ვენეციაში. ყველაზე მეტად განვითარდა XV—XVI საუკუნეებში. ფერწერის ამ სკოლისთვის დამახასიათებელია ფერწერული საწყისების სიჭარბე, ნათელი კოლორისტული გადაწყვეტილებები, ზეთით ფერწერის სახვითი შესაძლებლობების საფუძვლიანი ფლობა.

## ისტორია 
მარჯვნივ|მინი|258x258პქ|სცენა მარკოზ მახარებლის ცხოვრებიდან. 1345 წელი. წმ. მარკოზის ბაზილიკა.
[მარცხნივ|მინი|122x262პქ|[მეჰმედ II-ის პორტრეტი, 1480 წელი. ეროვნული გალერეა, ლონდონი. შეიქმნა სტამბოლში.]]
[მარჯვნივ|მინი|210x210პქ|დემონიკო კაპრიოლა, [ავტოპორტრეტი. ერმიტაჟი]]
[მარცხნივ|მინი|241x241пкс|[ლეანდრო ბასანო. „დოჟი მარკანტონიო მემო“, 1615 წელი, კერძო კოლექცია]]
ვენეციის სკოლა ისტორიული განვითარების რამდენიმე ასწლეულს მოიცავს. პირველ ეტაპებზე მთავარი როლი არქიტექტურას ეკუთვნოდა. გეოგრაფიული მდებარეობისა და როგორც დასავლეთიდან (გოთიკა), ისე აღმოსავლეთიდან (უპირველეს ყოვლისა, ბიზანტიიდან) არსებული კულტურული გავლენების სპეციფიურმა პირობებმა შექმნა უკიდურესად თავისებური კულტურული ნაერთი, რომელიც აისახათ, ეგრეთ წოდებულ, ვენეციურ გოთიკაში. ამ უკანასკნელს არ ჰქონდა მნიშვნელოვანი კონსტრუქციული ხასიათი (როგორც საფრანგეთში), იგი აქტიურად იყენებდა სტილის დეკორატიულ აღმოჩენებს. საკრალურ ნაგებობათა დეკორში ჭარბობდა ბიზანტიის იმპერიიდან — შუა საუკუნეების ხელოვნების ცნობილი ცენტრიდან — ნათხოვარი ელემენტები (ხატი, ტიხრული მინანქარი, მოზაიკა, ხალიჩა და ძვირფასი ტექსტილი). ხშირ შემთხვევაში ეს იყო ბიზანტიაში შეძენილი ან საბრძოლო ტროფეიდ გამოტანილი ხატები და იუველირული ნაკეთობები.

ფერწერის ვენეციის სკოლა მყარი განვითარების 400 წელს ითვლის. XV საუკუნის პირველი ნიმუშები ჯერ კიდევ მიისწრაფოდნენ ბიზანტიური ხატწერისა და მოზაიკის სტილისკენ, თუმცა გოთიკის ელემენტები ბიზანტიურებთან შერწყმის დროს იძლეოდა თავისებურ ადგილებრივ ნიმუშებს (XV საუკუნის ხატწერის ბიზანტიელი და ვენეციელი ოსტატების, პაოლო ვენეციანოს, ალვიზე ვივარინის ნამუშევრების მთელი რიგი; უფრო ადრინდელი ნამუშევრები იაკოპო ბელინის მიერ).

## მთავარი წარმომადგენლები 
### მაღალი რენესანსი 
* ჯორჯონე (147? — 1510)
* ლორენცო ლოტო (დაახ.1480 — დაახ.1556)
* ტიციანი (147 ? — 1576)
* სებასტიანო დელ პიომბო (1485—1547)
* დემონიკო კაპრიოლო (1494—1528)
* ტინტორეტო (1518—1594)
* პაოლო ვერონეზე (1528—1588)
* მარკო მარციალე, (Marco Marziale, მუშაობდა 1492—1507 წლებში)
* ბართოლომეო ვენეტო (დაახ. 1480 — 1530-ის შემდეგ)

## ლიტერატურა 
* 

## სქოლიო
კატეგორია:იტალიური ხელოვნება
კატეგორია:ვენეციის კულტურა
კატეგორია:ვენეციელი მხატვრები
კატეგორია:რენესანსი
ფხიჯასებრნი

**ფხიჯასებრნი** () — ორლებნიან მცენარეთა ოჯახი. ბალახები და ქონდარა ნახევრად ბუჩქებია, მეტწილად მარტივი ფოთლები აქვთ. მათი აქტინომორფული, იშვიათად ზიგომორფული, თითქმის ყოველთვის ორსქესიანი ყვავილები მარტოულია ან უფრო ხშირად ყვავილედშია თავმოყრილი. ნაყოფი კოლოფია.

აერთიანებს 35 გვარის 600 სახეობას. ძირითადად გავრცელებულია ჩრდილოეთ ნახევარსფეროს ცივ და ზომიერ სარტყელებში. საქართველოში გვხვდება 2 გვარის 25 სახეობა. 

იზრდებიან მთის შუა სარტყლიდან დაწყებული ნივალურ სარტყლამდე მშრალ, ღორღიან ფერდობებზე, ქვიან და ქვიშიან ადგილებზე, აგრეთვე მდინარეების და რუების ნაპირებზე, ნესტიან, კირქვიან კლდეებზე; გვხვდება ტყეებშიც. ბუჩქნარებსა და მდელოებზე ფხიჯასებრნი მთრიმლავი და დეკორატიული მცენარეებია.

## ლიტერატურა
გრიფინები (სეზონი 6)

ანიმაციური ტელესერიალ „გრიფინების“ მეექვსე სეზონის პირველი ეპიზოდი ეთერში გავიდა 2007 წლის 23 სექტემბერს, ბოლო კი 2008 წლის 4 მაისს. სეზონის ფარგლებში გამოვიდა მხოლოდ 12 ეპიზოდი. ამის მიზეზი იყო სერიალის შემქმნელის, სეთ მაკფარლეინის მონაწილეობა *ამერიკის მწერალთა გილდიის* მიერ მოწყობილ 2007-2008 წლების გაფიცვაში. ბოლო ეპიზოდი, რომელზეც მაკფარლეინიც მუშაობდა, იყო *Lois Kills Stewie*. 2008 წლის თებერვალში გაფიცვა დასრულდა და მაკფარლეინი მუშაობას დაუბრუნდა, თუმცა, *FOX*-ს მის გარეშე უკვე ჰქონდა გამოშვებული 3 ეპიზოდი.

VI სეზონის DVD-დისკი, რომელიც 2008 წლის 21 ოქტომბერს გამოვიდა, შეიცავს II-VIII ეპიზოდებს. IX-XII ეპიზოდები გამოვიდა VII სეზონის DVD-დისკზე 2009 წლის 16 ივნისს.

## ეპიზოდები 

## იხილეთ აგრეთვე 
* გრიფინების ეპიზოდების სია

## რესურსები ინტერნეტში 
* VII სეზონი TV.com-ზე

## სქოლიო 
კატეგორია:გრიფინების სეზონები
კატეგორია:გრიფინების (სეზონი 6) ეპიზოდები
ლიმნია

**ლიმნია** (), აგრეთვე ცნობილი როგორც **ლიმანი** — ტრაპიზონის იმპერიის უკიდურეს დასავლეთში არსებული ადმინისტრაციული ერთეული. მოიცავდა შავი ზღვის სამხრეთ ზღვისპირეთს, მდინარე ირისის (იეშილ-ირმაქი) შესართავთან არსებულ მომიჯნავე ტერიტორიას. XII-XIII საუკუნეენბში ლიმნია ტრაპიზონის იმპერიის საყრდენ ტერიტორიას წარმოადგენდა, რომელიც თექვსმეტ საიმპერატორო ციხესიმაგრეს მოიცავდა. 1297 წელს ლიმნიაში ტრაპიზონის იმპერატორი იოან II დაიღუპა. XIV საუკუნის ბოლოს ლიმნია თურქ-სელჩუკების ხელში გადავიდა და ის უკანასკნელად 1580 წელს ორტელიუსის რუკაზე ფიქსირდება.

## რესურსები ინტერნეტში
**მიქაელ პანარეტოსი*  „ტრაპიზონის ქრონიკა“  XIV საუკუნე

## სქოლიო 
კატეგორია:ტრაპიზონის იმპერია
დავით იაკობიძე

**დავით იაკობიძე** (დ. 1 აპრილი, 1946, თბილისი, საქართველოს სსრ) — ქართველი ეკონომისტი. ეკონომიკურ მეცნიერებათა კანდიდატი, საქართველოს ფინანსთა მინისტრი 1993 წლის 11 სექტემბრიდან — 1995 წლის დეკემბრამდე. 1995 წლის დეკემბერს საქართველოს პარლამენტმა დაამტკიცა საქართველოს ფინანსთა მინისტრის თანამდებაბაზე მეორეჯერ 1997 წლის აპრილამდე, გაუგრძელა რა მას უფლებამოსილება.

## რესურსები ინტერნეტში
*დავით იაკობიძის ბიოგრაფია

კატეგორია:დაბადებული 1 აპრილი
კატეგორია:დაბადებული 1946
კატეგორია:ქართველი ეკონომისტები
კატეგორია:საქართველოს ფინანსთა მინისტრები
გრიფინები (სეზონი 7)

ანიმაციური ტელესერიალ „გრიფინების“ მეშვიდე სეზონი გადიოდა 2008 წლის 28 სექტემბრიდან 2009 წლის 17 მაისამდე, FOX-ის ეთერში. სეზონი შედგება 16 ეპიზოდისაგან. სიუჟეტი ტრიალებს კუაჰოგში მცხოვრები გრიფინების ოჯახის ირგვლივ, რომლის წევრებიც არიან პიტერ გრიფინი, ლოის გრიფინი, მეგ გრიფინი, კრის გრიფინი, სტიუი გრიფინი და ანთროპომორფული ძაღლი ბრაიან გრიფინი. პერსონაჟებს ახმოვანებენ სეთ მაკფარლეინი, ალექს ბორშტეინი, სეთ გრინი და მილა კუნისი. მეშვიდე სეზონის აღმასრულებელი პროდიუსერები იყვნენ დეივიდ ცუკერმანი, სეთ მაკფარლეინი, დენი სმითი, დეივიდ გუდმანი და კრის შერიდანი.

სეზონში იყო მეექვსე ეპიზოდის „გადმონაშთი“ ეპიზოდები, რომელთა ეთერში გაშვებაც 2007-2008 წლების მწერალთა გაფიცვის გამო ვერ მოხერხდა. სეზონმა კრიტიკოსთა მხრიდან შერეული შეფასება მიიღო: ძირითადად, კრიტიკა განპირობებული იყო *Cut-off*-ის ტექნიკის გამოყენების გამო, ქება კი საინტერესო სიუჟეტს მოჰყვა. მეშვიდე სეზონის ფარგლებში გამოვიდა არაერთი ხმაურიანი ეპიზოდი, როგორებიცაა *Road to Germany*, *Family Gay* და *420* (რომელიც ვენესუელაში საერთოდ აკრძალეს). მეშვიდე სეზონი ნომინირებული იყო ემის პრემიაზეც. *ფლინტსტოუნების* შემდეგ *გრიფინები* იყო მეორე ანიმაციური სერიალი, რომელმაც ეს პატივი დაიმსახურა.

თექვსმეტიდან ცხრა ეპიზოდი VII სეზონის DVD-დისკზე გამოვიდა, დანარჩენი შვიდი კი VIII სეზონის დისკზე, 2010 წლის 15 ივნისს გამოვიდა.

## ეპიზოდები 

## იხილეთ აგრეთვე 
* გრიფინების ეპიზოდების სია

## რესურსები ინტერნეტში 
* VII სეზონი TV.com-ზე

## სქოლიო 
კატეგორია:გრიფინების სეზონები
კატეგორია:გრიფინების (სეზონი 7) ეპიზოდები
გრიფინები (სეზონი 9)

ანიმაციური ტელესერიალ „გრიფინების“ მეცხრე სეზონი, რომელიც შეიცავს 18 ეპიზოდს, გადიოდა FOX-ის ეთერში 2010 წლის 26 სექტემბრიდან 2011 წლის 22 მაისამდე. პირველი ეპიზოდი იყო *And Then There Were Fewer*, ბოლო კი ''It's a Trap!*. სიუჟეტი ტრიალებს გრიფინების ოჯახის ირვგვლივ, რომლის წევრებიც არიან პიტერ გრიფინი, ლოის გრიფინი, მეგ გრიფინი, კრის გრიფინი, სტიუი გრიფინი და ანთროპომორფული ძაღლი ბრაიან გრიფინი. სეზონის აღმასრულებელი პროდიუსერები იყვნენ კრის შერიდანი, დეივიდ გუდმანი, დენი სმითი, მარკ ჰენთმანი, სტივ კალაგანი და სეთ მაკფარლეინი. *შოურანერები* იყვნენ ჰენთმანი და კალაგანი.

სეზონმა კრიტიკოსებისაგან შერეული შეფასებები მიიღო." მის ფარგლებში გამოვიდა სკანდალური, საკამათო და ერთ-ერთი ყველაზე ცნობილი ეპიზოდები: *And Then There Were Fewer*, *Road to the North Pole*, *And I'm Joyce Kinney*, *Friends of Peter G.*, *The Hand That Rocks the Wheelchair''. მეცხრე სეზონი იყო პირველი, რომელიც 720p-ს ხარისხით გავიდა ეთერში.

## ეპიზოდები 

## იხილეთ აგრეთვე 
* გრიფინების ეპიზოდების სია

## რესურსები ინტერნეტში 
* IX სეზონი – TV.com

## სქოლიო 
კატეგორია:გრიფინების სეზონები
კატეგორია:გრიფინების (სეზონი 9) ეპიზოდები
ბეკი ლინჩი

**რებეკა ქუინი** (; დ. 30 იანვარი, 1987) — ირლანდიელი პროფესიონალური რესლერი, უფრო მეტად ცნობილი სასცენო სახელით - **ბეკი ლინჩი**.

## ადრინდელი კარიერა 
რებეკამ რესლინგის შესწავლა დაიწყო 2002 წლის ივნისში ფერგალ დევიტის ხელმძღვანელობით და უკვე ხუთი თვის შემდეგ მისი პროფესიონალური დებიუტი შედგა. კარიერის დასაწყისში იგი გამოდიოდა ირლანდიურ პრომოუშენებში თავის ძმასთან ერთად, თუმცა მალევე დაიწყო ბრძოლები დანარჩენ ევროპაშიც. 2006 წელს, ერთ-ერთი მატჩის დროს, მან მიიღო თავის ქალის მერვე ნერვის სერიოზული დაზიანება, რომელიც მის შემდგომ კარიერას დიდ საფრთხეს უქმნიდა. თავდაპირველად, ექიმის პროგნოზების მიხედვით, იგი უნდა დაბრუნებულიყო რინგზე 2008 წელს, მაგრამ რებეკამ ამაზე უარი განაცხადა. 2011 წელს იგი დაბრუნდა ქალთა პრომოუშენ Shimmer-ში მენეჯერის რანგში, ხოლო 2013 წლის 8 აპრილს მან ხელი მოაწერა კონტრაქტს WWE-სთან

## NXT (2013-2015) 
8 აპრილს WWE-ს ოფიციალურ ვებ-გვერდზე დაიწერა ინფორმაცია იმაზე, რომ რებეკა ქუინმა ხელი მოაწერა კონტრაქტს და იმ დღიდან იგი ბეკი ლინჩის სახელით გამოვიდოდა რინგზე. 26 ივნისს NXT-ს სატელევიზიო შოუზე შედგა მისი დებიუტი, სადაც მან სამმერ რეი დაამარცხა. 3 ივლისს ბეკი ლინჩი და ბეილი დამარცხდნენ გუნდ BFF-სთან (შარლოტა და საშა ბენკსი).

## „ქალთა რევოლუცია“ 
12 ივლისს შედგა ბეკი ლინჩის, შარლოტას და საშა ბენკსის დებიუტი ძირითად როსტერში შოუ Monday Night RAW-ზე. ძირითადი დაპირისპირება კი მიდიოდა გუნდ PCB-ს (პეიჯი, შარლოტა და ბეკი ლინჩი), Bella Squad-ს (ნიკი ბელა, ბრი ბელა და ალიშა ფოქსი) და საშა ბენკსის, ნაომისა და ტამინას ალიანსს შორის.
მას შემდეგ რაც შარლოტამ მოიპოვა ქალთა ჩემპიონობა, გუნდი PCB დაიშალა. ამის შემდეგ ბეკიმ რამდენიმეჯერ სცადა შარლოტასთვის ტიტულის წართმევა, მაგრამ უშედეგოდ.

## ქალთა ჩემპიონი 
2016 წლის დრაფტის შემდეგ, აგვისტოში ბეკი გადავიდა ბრენდ Smackdown!live-ზე და არც თუ ისე დიდი ხნის შემდეგ იგი გახდა Smackdown-ის პირველი ქალთა ჩემპიონი PPV Backlash-ზე 11 სექტემბერს.

PPV TLC 2016-ზე ბეკი დამარცხდა სატიტულო მატჩში ალექსა ბლისის წინააღმდეგ.

## რესურსები ინტერნეტში
* ბეკი ლინჩი WWE.com-ზე
* 
* 
* ბეკი ლინჩის პროფილი Cagematch.net, Wrestlingdata.com-სა და Internet Wrestling Database-ზე

## სქოლიო
კატეგორია:დაბადებული 30 იანვარი
კატეგორია:დაბადებული 1987
კატეგორია:ირლანდიელი რესლერები
კატეგორია:ცოცხალი ადამიანები
კლეისტოგამია

**კლეისტოგამია** ( — დახურული და    — ქორწინება) — მცენარეთა თვითდამტვერვა და თვითგანაყოფიერება დახურულ ე. წ. კლეისტოგამიურ ყვავილებში. ამგვარ ყვავილებში ცოტა მტვერი გამომუშავდება ხოლმე. სამტვრეების გახსნისას მტვერი ეყრება ბუტკოს დინგს. იშვიათად მტვერი ღივდება სამტვრეშივე,  მტვრის მილი გახვრეტს სამტვრის კედელს და ბუტკოში ჩაიზრდება. ზოგჯერ ისე მცენარეებში, რომელთაც ტიპური კლეისტოგამიური ყვავილები აქვთ, შეიძლება ჯვარედინი დამტვერვაც მოხდეს (მაგ., ზოგი ია).

**ქაზმოგამია**, *ქასმოგამია* ( — ნაპრალი, ხახა და  ქორწინება) — დამტვერვა ყვავილისა, რომლის ყვავილსაფარი გაშლილია. შეგუება ჯვარედინა დამტვერვისადმი. შეადარე კლეისტოგამიას.

## ლიტერატურა
კატეგორია:დამტვერვა
ადელ ექსარკოპულოსი

**ადელ ექსარკოპულოსი** (; დ. 22 ნოემბერი 1993, პარიზი, საფრანგეთი) — ფრანგი მსახიობი. ცნობილია მთავარი როლით ფილმში „ადელის ცხოვრება“, რომელის შემდეგ, მან მსოფლიოს ყურადღება და კრიტიკოსების დადებით შეფასება მიიღო, ასევე ის გახდა კანის კინოფესტივალის ოქროს პალმის რტოს ყველაზე ახალგაზრდა მფლობელი მსახიობი. ასევე მოიგო „Trophée Chopard“ ჯილდო, *წლის აღმავალი ქალის* აპმლუაში, 2014 წლის კანის კინოფესტივალზე და *ადელის ცხოვრებისთვის* სულ 37 ჯილდოზე ნომინირებული იყო, სადაც რამდენიმე ჯილდო მოიგო.

## ცხოვრება და კარიერა
ექსარკოპულოსი გაიზარდა პარიზის მე-19 რაიონში, *Place des Fêtes*-ის მახლობლად. მამამისი, დიდიერ ექსარკოპულოსი, გიტარის მასწავლებელია და დედამისი, მარინა ნიქუიეთი, მედდაა. ბაბუამისი წარმოშობით ბერძენია.

2006 წელს, ექსარკოპულოსი ერთ-ერთმა აგენტმა შენიშნა და მისი დებიუტი შედგა საფრანგეთის სატელევიზიო-პოლიციურ სერიალში R.I.S, სამეცნიერო პოლიცია. 2007 წელს, ცამეტი წლისას, მისი დებიუტი შედგა ფილმში ყუთები. ორივე, ექსარკოპულოსი და თანამეწყვილე ვარსკვლავი ლეა სეიდუ, დაჯილდოვდნენ ოქროს პალმის რტოთი, რეჟისორ აბდელათიფ ქეშიშთან ერთად, ამით ისინი გახდნენ პირველი ქალები, გარდა რეჟისორ ჯეინ კემპიონისა, რომლებმაც მიიღეს ეს ჯილდო. აგრეთვე ექსარკოპულოსი არის ყველაზე ახალგაზრდა პირი მათგან, ვინც მიიღო ეს ჯილდო. ადელმა მიიღო კრიტიკოსების ფართო დადებითი კრიტიკა და მისი სამსახიობო ოსტატობა დასახელდა წლის ერთ-ერთ საუკეთესოდ. Indiewire-ს კრიტიკოსმა ერიკ კონმა განაცხადა, რომ მისი აზრით ექსარკოპულოსის შესრულება იყო 2013 წლის საუკეთესო ქალი-მსახიობის შესრულება.

## ფილმოგრაფია
## რესურსები ინტერნეტში
* 
* 

## სქოლიო
კატეგორია:დაბადებული 22 ნოემბერი
კატეგორია:დაბადებული 1993
კატეგორია:ფრანგი მსახიობები
კატეგორია:ცოცხალი ადამიანები
ქაზმოფიტები

**ქაზმოფიტები** ( — ნაპრალი და  — მცენარე) — მცენარეები, რომლებიც იზრდებიან ქვათა და კლდეთა ნაპრალებში. ლითოფილების განსაკუთრებული ჯგუფი.

## ლიტერატურა
კატეგორია:მცენარეები
ქათმისკუჭა

**ქათმისკუჭა**, *გიორგელა* — ნემსიწვერას გვარის რამდენიმე სახეობის (, , ) კრებითი სახელწოდება.

## ლიტერატურა
კატეგორია:ნემსიწვერასებრნი
ადამა ბაროუ

**ადამა ბაროუ** (დ. 16 თებერვალი, 1965) — გამბიის პოლიტიკური მოღვაწე გაერთიანებული დემოკრატიული პარტიიდან. პრეზიდენტი 2017 წლის 21 იანვრიდან.  2016 წლის გამბიის საპრეზიდენტო არჩევნებში ბაროუმ მოქმედი პრეზიდენტი იაჰია ჯამე დაამარცხა.

## ბიოგრაფია
ბაროუ დაიბადა მანქამანგ-კუნგაში, პატარა სოფელში ქალაქ ბასეს მახლობლად. თავდაპირველად სწავლობდა კობა-კუნდას დაწყებით სკოლაში, შემდეგ კი კრაბის კუნძულის საშუალო სკოლაში ბანჯულში. სტიპენდიის მოპოვების შემდეგ დაიწყო სწავლა მუსლიმურ უმაღლეს სკოლაში.

## სქოლიო
კატეგორია:დაბადებული 1965
კატეგორია:გამბიის პრეზიდენტები
კატეგორია:დაბადებული 16 თებერვალი
კატეგორია:ცოცხალი ადამიანები
გრიფინები (სეზონი 8)

ანიმაციური ტელესერიალ „გრიფინების“ მერვე სეზონის პირველი ეპიზოდის, *Road to the Multiverse*-ის პრემიერა გაიმართა FOX Network-ზე, 2009 წლის 27 სექტემბერს, უკანასკნელი ეპიზოდის, *Something, Something, Something, Dark Side* კი ტელეეკრანებზე 2010 წლის 23 მაისს გამოჩნდა. სიუჟეტი ტრიალებს გრიფინების ოჯახის ირვგვლივ, რომლის წევრებიც არიან პიტერ გრიფინი, ლოის გრიფინი, მეგ გრიფინი, კრის გრიფინი, სტიუი გრიფინი და ანთროპომორფული ძაღლი ბრაიან გრიფინი. სეზონის აღმასრულებელი პროდიუსერები იყვნენ კრის შერიდანი, დეივიდ გუდმანი, დენი სმითი, მარკ ჰენთმანი, სტივ კალაგანი და სეთ მაკფარლეინი. *შოურანერები* იყვნენ ჰენთმანი და კალაგანი.

სეზონმა კრიტიკოსებისაგან შერეული შეფასება მიიღო. ნეგატიური შეფასებების ერთ-ერთი მიზეზი იყო ორიგინალური კონტენტის ნაკლებობა, პოზიტიური შეფასებები კი განპირობებული იყო სეზონის საბოლოო ნაწილით, რომელმაც *მოიშორა ძველი ტრადიციები და სცადა შეექმნა რაღაც ნამდვილად განსხვავებული*. მერვე სეზონის ფარგლებში გამოვიდა არაერთი საკამათო და სკანდალური ეპიზოდი: *Road to the Multiverse*, *Something, Something, Something, Dark Side*, *Dog Gone*, *Extra Large Medium*, *Brian & Stewie*, ''Quagmire's Dad*, *Partial Terms of Endearment'' (რომელიც ამერიკის შეერთებული შტატების ტელესივრცეში საერთოდ აკრძალეს).

XXI ეპიზოდიდან VIII გამოვიდა მე-8 სეზონის DVD-დისკზე, დანარჩენები კი მეცხრე სეზონის დისკს მოჰყვა.

## ეპიზოდები 

## იხილეთ აგრეთვე 
* გრიფინების ეპიზოდების სია

## რესურსები ინტერნეტში 
* VIII სეზონი – TV.com
* VIII სეზონი – IMDb

## სქოლიო 
კატეგორია:გრიფინების სეზონები
კატეგორია:გრიფინების (სეზონი 8) ეპიზოდები
სატურნის ჯილდო

**სატურნის ჯილდო**  () — ამერიკული ყოველწლიური დაჯილდოება, რომელსაც წარადგენს სამეცნიერო ფანტასტიკის, ფენტეზისა და საშინელებათა ფილმების აკადემია ().  თავდაპირველად აჯილდოებდა მხოლოდ სამეცნიერო ფატასტიკური, ფენტეზისა და საშინელებათა ჟანრის ფილმებს, თუმცა მოგვიანებით მოიცვა სხვა ჟანრებიც, ისევე როგორც ტელესერიალები და საშინაო ვიდეოები.

შეიქმნა 1973 წელს დონალდ რიდის მიერ (თავდაპირველი სახელწოდება იყო „ოქროს გრაგნილი, ) და ითვლება ერთ-ერთ ყველაზე ძველ დაჯილდოების ცერემონიად, რომელიც ეძღვნება სამეცნიერო ფანტასტიკურ, ფენტეზისა და საშინელებათა ფილმებს. 

ჯილდოს გასცემს აკადემიის წევრები კენჭისყრის შედეგად. ცერემონია ღიაა საზოგადოებისთვის. აკადემია არის არაკომერციული ორგანიზაცია, რომლის წევრები არიან: ჯეფ რეკტორი, რიჩი კორელი, ტომ დე სანტო, მარკ ოლტმენი, ირვინ კიზი და სხვები.

## ნომინაციები
### ფილმი
### ტელევიზია 
### საშინაო ვიდეო 
* საუკეთესო DVD ან Blu-ray გამოცემა (2001-)
* საუკეთესო DVD ან Blu-ray-ის სპეციალური გამოცემა (2001-)
* საუკეთესო კლასიკური ფილმის DVD გამოცემა (2002)
* საუკეთესო სატელევიზიო DVD გამოცემა (2002-)
* საუკეთესო DVD ან Blu-ray კოლექცია (2003-)
* საუკეთესო კლასიკური ტელესერიალის DVD გამოცემა (2014-)

### განსაკუთრებული ჯილდოები 
*ჯორჯ პალის მემორიალური ჯილდო
*ჯილდო კარიერული მიღწევისთვის
*პრეზიდენტის მემორიალური ჯილდო
*ჯილდო განსაკუთრებული აღიარებისთვის

### რეკორდები
## დაჯილდოების ცერემონიები
***ქვემოთ წარმოდგენილი არის დაჯილდოების ცერემონიების სია წლების მიხედვით***

## რესურსები ინტერნეტში
* 
* სატურნის ჯილდო 2009 FEARnet-ზე
* სატურნის ჯილდო კინოფილმების ინტერნეტ-მონაცემთა ბაზაში

## სქოლიო
კატეგორია:სატურნის ჯილდო
კატეგორია:კინემატოგრაფიული ჯილდოები
კატეგორია:ჯილდოები ანბანის მიხედვით
პერატეია

**პერატეია** (; „[ზღვის] გადაღმა მხარე“) — ტრაპიზონის იმპერიის ზღვის გადაღმა ადმინისტრაციული ერთეული. მოიცავდა შავი ზღვის ჩრდილოეთ მხარეს,  ყირიმის ნახევარკუნძულის ქალაქებს: ქერსონეს, ქერჩს და ნახევარკუნძულის შიდა ტერიტორიებს. 1204 წელს, ჯვაროსნების მიერ კონსტანტინეპოლის აღებამდე, ტერიტორია შესაძლოა ბიზანტიის იმპერიის; ხალდიის თემის მიერ იმართებოდა.

გენუელებისა და თათრების წნეხის ქვეშ, ტრაპიზონის მმართველობა, პერატეიაში თავიდანვე სუსტი იყო. 1223 წელს პერატეიას სანაპირო,  თურქ-სელჩუკებმა დაარბიეს და მანდ სუდაკის ციხე ააგეს; საიდანაც ყირიმის ვაჭრობას, ტრაპიზონიდან სელჩუკების მმართველობის ქვეშ მყოფ სინოპში ეზიდებოდნენ. ამის შემდეგ ტერიტორია წარმოშობით ტრაპიზუნტელი მაგნატების, გაბრების მიერ იმართებოდა. მოგვიანებით აქ თეოდოროს სამთავრო ჩამოყალიბდა.

## რესურსები ინტერნეტში 
*Brief history of Theodoro Principality (Mangup) ENG

კატეგორია:ტრაპიზონის იმპერია
კატეგორია:ყირიმი
კატეგორია:უკრაინა
იუნესკოს არამატერიალური კულტურული მემკვიდრეობის ძეგლების სია

thumb|400პქ|განაწილება ქვეყნების მიხედვით
იუნესკომ შექმნა **არამატერიალური კულტურული მემკვიდრეობის ძეგლების სია**, რომლის მიზანია უზრუნველყოს მათი უკეთესი დაცვა და საზოგადოების ინფორმირება მათი მნიშვნელობის შესახებ.

სია შეიქმნა 2008 წელს, როდესაც 2003 წელს მიღებული არამატერიალური კულტურული მემკვიდრეობის ძეგლების დაცვის კონვენცია შევიდა ძალაში.

2010 წელს პროგრამის ფარგლებში შეადგინეს ორი სია: ***კაცობრიობის არამატერიალური კულტურული მემკვიდრეობის წარმომადგენლობითი სია*** და ***გადაუდებელი დაცვის საჭიროების მქონე არამატერიალური კულტურული მემკვიდრეობის ძეგლების სია***.

## კაცობრიობის არამატერიალური კულტურული მემკვიდრეობის წარმომადგენლობითი სია 
## სქოლიო
კატეგორია:კულტურული მემკვიდრეობა
კატეგორია:კაცობრიობის ზეპირი და არამატერიალური მემკვიდრეობის შედევრები
Fuzzy Door Productions

**Fuzzy Door Productions** — ამერიკული მედია კომპანია, დაკავებული სატელევიზიო გადაცემების წარმოებით, რომელიც დამფუძნებული არის ცნობილი სატელევიზიო პროდიუსერის, სეთ მაკფარლეინის მიერ 1996 წელს. კომპანიის პროდუქცია მოიცავს ისეთ განთქმულ ანიმაციურ სატელევიზიო სერიალებს, როგორებიც არის: *გრიფინები*, *ამერიკელი მამიკო!*, *კლივლენდის შოუ*, ასევე სამეცნიერო დოკუმნტური სერიალი *კოსმოსი: სივრცე-დროის ოდისეა* და სხვა.

## რესურსები ინტერნეტში
* 

კატეგორია:Fuzzy Door Productions
კატეგორია:ამერიკული ანიმაციური სტუდიები
კატეგორია:ლოს-ანჯელესში დაფუძნებული კომპანიები
კატეგორია:ამერიკული კინოკომპანიები
კატეგორია:1996 წელს დაარსებული მედია კომპანიები
კატეგორია:აშშ-ის სატელევიზიო ნაწარმოებების კომპანიები
სიანორტი

**სიანორტი** () — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 490 მეტრზე. მიეკუთვნება ჩრდილო-დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ სიანორტის შემადგენლობაში.

2010 წლის მონაცემებით, მოსახლეობა 69 958 ადამიანს შეადგენდა, მოსახლეობის სიმჭიდროვე 86.19 კმ²-ზე. ფართობი 811 666 კმ²-ია.

## იხილეთ აგრეთვე
* პარანა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*
*[Ranking decrescente do IDH-M dos municípios do Brasil](https://web.archive.org/web/20091003103229/http://www.pnud.org.br/atlas/ranking/IDH-M%2091%2000%20Ranking%20decrescente%20(pelos%20dados%20de%202000).htm)

კატეგორია:პარანის შტატის მუნიციპალიტეტები
ფქვილის ღრაჭუკები

**ფქვილის ღრაჭუკები**  —  ხოჭოები შავტანიანების ოჯახისა. მარცვლეულის გადამუშავების პროდუქტების (ფქვილი, ბურღული და სხვა)  საშიში მავნებელია. აქვთ მოყავისფრო-მოგრძო სხეული 11-ნაწევრიანი ულვაში. წინა და შუა ფეხების თითები 5-ნაწევრიანია, უკანა4-ნაწევრიანი. მატლს ცილინდრული ფორმა და კარგად განვითარებული ფეხები აქვს. გავრცელებულია მარცვალსაცავებში, პურის ქარხნებში, მაკარონის, საკონდიტრო ფაბრიკებში, წისქვილებში, ზოგჯერ საცხოვრებელ სახლებშიც. ზიანი მოაქვს ხოჭოსა და მატლს. პროდუქტს ეკარგება საკვები ღირებულება, განსაკუთრებით დიდი მავნებლობით გამოირჩევა ფქვილის დიდი და პატარა, ქინძისთავისებრ ულვაშა, რქიანი ღრაჭუკები და სხვა.

## ლიტერატურა
კატეგორია:შავტანიანასებრნი
ადელის ცხოვრება

„**ლურჯი ყველაზე თბილი ფერია**'“ ( – „ადელის ცხოვრება – თავი 1 & 2“), ასევე ცნობილია, როგორც **ადელის ცხოვრება** — 2013 წლის ფრანგული თინეიჯერული ასაკის რომანტიკული დრამატული ფილმი, რომლის ავტორი, პროდიუსერი და რეჟისორია აბდელათიფ ქეშიში, ხოლო მთავარ როლებშია ადელ ექსარკოპულოსი და ლეა სედუ. ფილმი მოგვითხრობს ფრანგ მოზარდზე, ადელეზე (ექსარკოპულოსი), რომელიც აღმოაჩენს სურვილს და თავისუფლებას, როდესაც ლურჯთმიანი მხატვარი (სეიდუ) შევა მის ცხოვრებაში. ფილმი ასახავს მათ ურთიერთობებს, დაწყებული ადელეს უმაღლესი სკოლის წლებიდან, მისი თინეიჯეობის წლებამდე და კარიერის წლებს, როგორც სკოლის მასწავლებელი. ფილმი *ლურჯი თბილი ფერია*, დაფუძნებულია 2010 წლის, ამავე სახელწოდების, ჟული მარუს, ფრანგულ გრაფიკულ რომანზე, რომელიც 2013 წელს ჩრდილოეთ ამერიკაში გამოქვეყნდა.

ფილმის გადაღებები დაიწყო 2012 წლის მარტში და გაგრძელდა ექვსი თვე. დაახლოებით 800 საათის კადრი გადაიღო, მათ შორის ფართო B-roll კადრები, საბოლოოდ ქეშიშის ჩასწორებით, ფილმის ხანგრძლივობამ 179 წუთი შეადგინა. ფილმმა გამოიწვია დაპირისპირება, მისი 2013 წლის კანის კინოფესტივალზე პრემიერიდან, მის რეალიზაციამდე. ბევრი პრეტენზია ფილმის მიმართ, ორიენტირებული იყო მსახიობების და სამუშაო ჯგუფის ცუდი სამუშაო პირობების გამო, ასევე ფილმში ბევრი სექსუალური გამოსახულებებით.

კანის კინოფესტივალზე, ფილმმა ერთხმად მოიგო ოქროს პალმის რტო ოფიციალური ჟიურისგან და ფიპრესის პრიზი. ეს პირველი ფილმია, სადაც ოქროს პალმის რტო არა მხოლოდ ფილმის რეჟისორს მიენიჭა, არამედ ფილმის მსახიობებსაც.. ჩრდილოეთ ამერიკაში ფილმის პრემიერა შედგა 2013 წლის *ტელურიდის კინოფესტივალზე*. ფილმმა კრიტიკოსებისგან დადებითი შეფასება მიიღო და ნომინირებული იყო ოქროს გლობუსზე, როგორც საუკეთესო უცხოენოვანი ფილმი და *BAFTA*-ზე, როგორც საუკეთესო არაინგლისირენოვანი ფილმი. ბევრმა კრიტიკოსმა, ფილმი 2013 წლის *საუკეთესო ფილმად* გამოაცხადა.

## როლებში
[thumb|left|მთავარი გმირები, მარცხნიდან მარჯვნივ: [ადელ ექსარკოპულოსი, ჟერემი ლაერტი და ლეა სეიდუ]]

* ლეა სედუ — ემა
* ადელ ექსარკოპულოსი — ადელი
* სალიმ ქეშიუში — სამირი
* აურელიენ რეკოინგი — ადელის მამა
* კატრინ სალი — ადელის დედა
* ბენჟამინ სიქსოუ — ანტონი
* მონა ვალრავენსი — ლიზა
* ალმა ჟოდოროვსკი — ბეატრისი
* ჟერემი ლაერტი — ტომასი
* ან ლოირეტი — ემას დედა
* ბენოიტ პილოტი — ემას მამინაცვალი
* შანდორ ფუნტეკი — ვალენტინი
* ფანი მაურინი — ამელი
* მეილის კაბეზონი — ლეტიტია
* შტეფჰან მერკოიროლი — ჯოაშიმი
* აურელიე ლემანშუ — საბინა

## რესურსები ინტერნეტში
* ოფიციალური ვებ-გვერდი
* 
* 
* 
* 
* კანის კინოფესტივალის მიმოხილვა

## სქოლიო
კატეგორია:2013 წლის ფილმები
კატეგორია:ფრანგულენოვანი ფილმები
კატეგორია:ოქროს პალმის რტოს მფლობელი ფილმები
კატეგორია:ფრანგული რომანტიკული დრამატული ფილმები
კატეგორია:ფრანგული დამოუკიდებელი ფილმები
კატეგორია:ფილმები გამოგონილი მხატვრების შესახებ
კატეგორია:ფილმები გარდატეხის ასაკში მყოფი პერსონაჟების რომანსის შესახებ
კლივლენდის შოუ

**კლივლენდის შოუ** () — ამერიკული ანიმაციური სიტკომი, შექმნილი სეთ მაკფარლეინის, მაიკ ჰენრისა და რიჩარდ ეპელის მიერ 2009 წელს Fox Broadcasting Company-ისთვის. იგი წარმოადგენს სერიალ *გრიფინების* *სპინ-ოფს*. პრემიერა შედგა 2009 წლის 27 სექტემბერს.

სერიალის სიუჟეტი დაფუძნებულია *გრიფინების* მეორეხარისხოვან გმირ კლივლენდ ბრაუნზე და მის ოჯახზე, სადაც შედიან: დონა ტაბსი (დედა),  კლივლენდ ბრაუნი უმცროსი (ვაჟი), რობერტა ტაბსი (ქალიშვილი) და რეილო ტაბსი (ვაჟიშვილი). *გრიფინების* მსგავსად, *კლივლენდის შოუ* სატირიული ხასიათისაა და ასახულია ამერიკული კულტურის ნაკლოვანებები. პერსონაჟებს ახმოვანებენ მსახიობები: მაიკ ჰენრი, სანა ლათანი, კევინ მაიკლ რიჩარდსონი, რიგან გომეს-პრესტონი, ჯეისონ სუდეკისი და სეთ მაკფარლეინი.

*კლივლენდის შოუს* შექმნის იდეა სეთ მაკფარლეინს ჯერ კიდევ 2007 წელს მოუვიდა, მაშინ როდესაც მუშაობდა ორ ანიმაციურ სერიალზე, *გრიფინებსა* და *ამერიკელ მამიკოზე*.

პირველი ეპიზოდის დიდი წარმატების შემდეგ, Fox-მა სერიალისთვის ერთი სეზონის დათმობა გადაწყვიტა. 2010 წლის იანვარში კომპანიამ მეორე სეზონი შეუკვეთა, იმავე წლის სექტემბერში მესამე, ხოლო 2011 წლის მაისში მეოთხე. ბოლო ეპიზოდი გამოვიდა 2013 წლის 19 მაისს, მოგვიანებით კი შოუ დაბალი რეიტინგების გამო დაიხურა. სერიალმა მიიღო ენის და პრაიმტაიმის ემის ჯილდოს თითო-თითო ნომინაცია და მოზარდთა არჩევანის ჯილდოს ორი ნომინაცია, თუმცა მოჰყვა შერეული შეფასებები კრიტიკოსებისგან. საერთო მიმოხილვების საიტ Metacritic-ზე ფლობს 100-დან 57 ქულას.

## სერიების მიმოხილვა
''*

## იხილეთ აგრეთვე 
* *გრიფინები*
* *ამერიკელი მამიკო!''

## რესურსები ინტერნეტში 
* ოფიციალური საიტი 
* 
* 

## სქოლიო
კატეგორია:კლივლენდის შოუ
კატეგორია:2000-იანი წლების ამერიკული ანიმაციური ტელესერიალები
კატეგორია:2000-იანი წლების ამერიკული კომედიური ტელესერიალები
კატეგორია:2010-იანი წლების ამერიკული ანიმაციური ტელესერიალები
კატეგორია:2010-იანი წლების ამერიკული კომედიური ტელესერიალები
კატეგორია:ანიმაციური სიტკომები
კატეგორია:ინგლისურენოვანი ტელეპროგრამები
კატეგორია:გრიფინები
კატეგორია:ტელეარხ Fox-ის შოუები
კატეგორია:სატირული ტელეპროგრამები
კატეგორია:20th Century Fox Television-ის ტელესერიალები
კატეგორია:სატელევიზიო პროგრამები ანთროპომორფული პერსონაჟების მონაწილეობით
კატეგორია:სატელევიზიო სპინოფები
კატეგორია:Fox-ის ანიმაცია
კატეგორია:სეთ მაკფარლეინის მიერ შექმნილი სატელევიზიო შოუები
კატეგორია:Fuzzy Door Productions-ის ტელესერიალები
კატეგორია:2009 წელს დაწყებული ამერიკული ტელესერიალები
სატურნის ჯილდო საუკეთესო სატელევიზიო დადგმისთვის

**სატურნის ჯილდო საუკეთესო სატელევიზიო დადგმისთვის** () — გადასცემს სამეცნიერო ფანტასტიკის, ფენტეზისა და საშინელებათა ფილმების აკადემია, 1995 წლიდან მოყოლებული. ამ ნომინაციაში ძირითადად წარადგენენ ჟანრულ ფილმებს, მინისერიალებს, სერიალის სეზონებს, სერიალის ეპიზოდებსა და სპეციალურ გამოცემებს.

## გამარჯვებულები და ნომინაციები
### 1990-იანები
### 2000-იანები
### 20100-იანები
## რესურსები ინტერნეტში
*Official Site
*Internet Movie Database: 21st, 22nd, 23rd, 24th, 25th, 26th, 27th, 28th, 29th, 30th, 31st, 32nd, 33rd, 34th, 35th, 36th, 37th, 38th, 39th, 40th, 41st

კატეგორია:სატრუნის ჯილდო
დავლეკანოვო

**დავლეკანოვო** () — ქალაქი ბაშკირეთის რესპუბლიკაში, ქალაქ უფიდან 96 კმ-ში სამხრეთ დასავლეთში, მდებარეობს მდინარე დიომაზე. დავლეკანოვოს რაიონის ადმინისტრაციული ცენტრი. ქალაქში გადის ტრანსციმბირის მაგისტრალი. 

## ისტორია 
ქალაქი დავლეკანოვო დაარსდა XVIII საუკუნის შუა წლებში. მისი სახელი წარმოქმნილია ვოტჩინის მფლობელის დავლეკან სირტლანოვის სახელიდან. ამ სახელით მოიხსენიება პირველად 1735 წლის ერთ-ერთ დოკუმენტში. 

დავლეკანოვო წარმოიქმნა ორი ბაშკირული სოფლის დავლეკანოვოსა და იტკულოვს შეერთების შედეგად. სოფელი დავლეკანოვო პირველად იხსენიება 1735 წელს, ხოლო სოფელი იტკულოვი დაარსდა 1797 წელს ბაშკირი იტკულ ბასკუნოვის მიერ. 

მოხერხებულმა გეოგრაფიულმა მდებარეობამ იგი მთავარ სავაჭრო და ეკონომიკურ ცენტრად აქცია რეგიონში. პირველი მსოფლიო ომის წინ დავლეკანოვოში ცხოვრობდა 15 500 ადამიანი. რუსეთის სამოქალაქო ომის პერიოდში სოფელი მნიშვნელოვანი ბრძოლების ცენტრი იყო. 

მეორე მსოფლიო ომის დროს დავლეკანოვოს რაიონიდან ფრონტზე გაემგზავრა 11 000-ზე მეტი ადამიანი, საიდანაც 5 000 მეტი დაიღუპა. მათგან ოთხს საბჭოთა კავშირის გმირის წოდება მიენიჭა.

## მოსახლეობა  
2010 სრულიად რუსეთის აღწერის მიხედვით მოსახლეობის ეროვნული შემადგენლობა ასეთია: რუსები — 47,1 %, ბაშკირები — 26 %, თათრები — 17,9 %, უკრაინელები — 4,4 %, ჩუვაშები — 1,3 %, სხვა  — 3,3 %.

## რესურსები ინტერნეტში 
* *Хисматов М. Ф.* Давлеканово.// Статья в Башкирской энциклопедии
* Официальный сайт муниципального района Давлекановский район 
* Совет Муниципального района Давлекановский район Республики Башкортостан
* Давлекановская центральная районная больница

## სქოლიო
კატეგორია:ბაშკირეთის ქალაქები
ბლაგოვეშჩენსკი (ბაშკირეთი)

**ბლაგოვეშჩენსკი** () — ქალაქი ბაშკირეთის რესპუბლიკაში, ქალაქ უფიდან 42 კმ-ში ჩრდილოეთით, მდებარეობს მდინარე ბელაიის მარჯვენა ნაპირზე. ბლაგოვეშჩენსკის რაიონის ადმინისტრაციული ცენტრი. 

## სახელწოდება 
ქალაქის სახელწოდების წარმოშობაზე რამდენიმე ვერსია არსებობს. დიდი ხნის განმავლობაში ფიქრობდნენ, რომ დასახლებას სახელი ეწოდა ქალაქში მდებარე ხარების () ეკლესიის გამო. თუმცა როგორც ადგილობრივი ისტორიკოსის ვ. მეშჩერიაკოვის კვლევებმა ცხადყო ქალაქს აღნიშნული სახელი ეწოდებოდა ეკლესიის აშენებამდეც.

## ისტორია 
ქალაქის ისტორია იწყებბა სპილენძსადნობი ქარხნით, რომელიც ააგეს 1756 წელს მდინარე პოტეხეზე. 175 წლის მანძილზე დასახლებას ეწოდებოდა ბლაგოვეშჩენსკის ქარხანა. 1941 წელს დასახლებამ მიიღო რაიონული დაქვემდებარების ქალაქის სტატუსი და ეწოდა ბლაგოვეშჩენსკი. 1989 წლიდან რესპუბლიკური დაქვემდებარების ქალაქია. 2005 წლიდან ბლაგოვეშჩენსკის მუნიციპალური რაიონის შემადგენლობაშია.

## გეოგრაფია 
ქალაქი მდებარეობს მდინარე ბელაიის (კამის შენაკადი) მარჯვენა ნაპირზე. ქალაქ უფის ცენტრიდან 42 კილომეტრში. ბლაგოვეშჩენსკის საქალაქო ოლქის საზღვრიდან უფის საქალაქო ოლქის საზღვრამდე 10 კილომეტრზე ნაკლები დაშორებაა.

## მოსახლეობა 
2010 სრულიად რუსეთის აღწერის მიხედვით მოსახლეობის ეროვნული შემადგენლობა ასეთია: რუსები — 62,8 %, თათრები — 15,5 %, ბაშკირები — 14 %, მარიელები — 4,8 %, სხვა  — 2,9 %.

## რესურსები ინტერნეტში
* ბლაგოვეშჩენსკის რაიონის ადმინისტრაცია 

## სქოლიო
კატეგორია:ბაშკირეთის ქალაქები
ბელებეი

**ბელებეი** () — ქალაქი ბაშკირეთის რესპუბლიკაში. ბელებეის რაიონის ადმინისტრაციული ცენტრი.

## ისტორია 
ქალაქი დააარსეს ჩუვაშებმა. პირველად მოიხსენიება 1757 წელს როგორც სოფელი ბელებეევო. 1781 წელს მიიღო სამაზრო ქალაქის სტატუსი და გახდა ბალებეევოს მაზრის ცენტრი. 1796 წლიდან ორენბურგის გუბერნიის შემადგენლობაშია. 1865 წელს ორენბურგის გუბერნია გაიყო უფის და ორენბურგის გუბერნიებად, ბელებეი უფის გუბერნიის შემადგენლობაში შევიდა. 

2010 წლამდე ჰქონდა ისტორიული ქალაქის  სტატუსი, მაგრამ რუსეთის ფედერაციის კულტურის სამინისტროს ბრძანების საფუძველზე ეს სტატუსი ჩამოართვეს.

## გეოგრაფია 
ქალაქი მდებარეობს სამხრეთ ურალში, ევრაზიის ცენტრში, ბუგულმინ-ბელებეის დაბლობზე. ქალაქ უფიდან 180 კმ-ზე სამხრეთ-დასავლეთით. ბელებეის გადაკვეთს 54 გრადუსიანი პარალელი, მდებარეობს ზღვის დონიდან 300 მეტრზე, მდინარე უსენთან ახლოს.

## მოსახლეობა 
2010 სრულიად რუსეთის აღწერის მიხედვით მოსახლეობის ეროვნული შემადგენლობა ასეთია: რუსები — 47 %, თათრები — 23,1 %, ჩუვაშები — 12,5 %, ბაშკირები — 12,5 %,  უკრაინელები — 1,7 % , მორდვები — 1 %, სხვა  — 2,2 %.

## რესურსები ინტერნეტში
* Администрация МР Белебеевский район Республики Башкортостан
* Сайт города Белебей
* Сайт белебеевского театра-студии "Пилигрим"  

## სქოლიო
კატეგორია:ბაშკირეთის ქალაქები
მაიკ ჰენრი

**მაიკლ „მაიკ“ ჰენრი** (; დ. 25 მარტი, 1964) — ამერიკელი ფილმების გამხმოვანებელი, სცენარისტი, პროდიუსერი და კომიკოსი, რომელიც ყველაზე მეტად ცნობილი არის ამერიკული ანიმაციური სიტკომის, „გრიფინების“, როგორც სცენარისტი, პროდიუსერი და გამხმოვანებელი. იგი ასევე ახმოვანებს სხვა პერსონაჟებსაც, მათ შორის კლივლენდ ბრაუნს, ჰერბერტს, ბრიუსსა და კონსუელას.

2009 წელს მაიკ ჰენრიმ რიჩარდ ეპელთან და სეთ მაკფარლეინთან ერთად შექმნა „გრიფინების“ სპინოფი, სახელწოდებით *კლივლენდის შოუ*, რომელიც გადაიცემოდა Fox-ისა და MuchMusic-ის ეთერში 2009 წლიდან 2013 წლამდე.

## ფილმოგრაფია
;კინოფილმები

## რესურსები ინტერნეტში
* 
* 
* მაიკ ჰენრი Channel 101-ზე
* 

## სქოლიო
კატეგორია:დაბადებული 25 მარტი
კატეგორია:დაბადებული 1964
კატეგორია:XX საუკუნის ამერიკელი კომიკოსები
კატეგორია:XX საუკუნის ამერიკელი მამაკაცი მსახიობები
კატეგორია:XX საუკუნის ამერიკელი მწერლები
კატეგორია:ამერიკელი ტელეპროდიუსერები
კატეგორია:ამერიკელი მამაკაცი მწერლები
კატეგორია:ამერიკელი მამაკაცი მომღერლები
კატეგორია:ამერიკელი მამაკაცი გამხმოვანებლები
კატეგორია:ამერიკელი მამაკაცი კომიკოსები
კატეგორია:ამერიკელი მამაკაცი სცენარისტები
კატეგორია:ამერიკელი მამაკაცი კინომსახიობები
კატეგორია:XXI საუკუნის ამერიკელი კომიკოსები
კატეგორია:ვაშინგტონისა და ლის უნივერსიტეტის კურსდამთავრებულები
კატეგორია:მსახიობები ანბანის მიხედვით
კატეგორია:ცოცხალი ადამიანები
დიურტიული

**დიურტიული** () — ქალაქი ბაშკირეთის რესპუბლიკაში. დიურტიულის რაიონის ადმინისტრაციული ცენტრი. 

## ისტორია 
პირველად მოიხსენიება საარქივო დოკუენტში, რომელიც განეკუთვნება 1796 წელს. მისი პირველი მოსახლეები იყვნენ რუსი ვაჭრები მიტროფანე ტრაპეზნიკოვი, ნიკიტა დიაკონოვი, ვასილი ჩისტიაკოვი და ფილიპ ვასილევიჩი. დასახლებაში სწორედ მათი სახლები იდგა პირველად და ქალაქის სახელწოდებაც სწორედ აქედან წარმოსდგება.

1964 წლიდან დაბაა, ხოლო 1989 წლიდან რაიონული დაქვემდებარების ქალაქი.

## გეოგრაფია 
ქალაქი მდებარეობს ბაშკირეთის ჩრდილო-დასავლეთ ნაწილში, მდინარე ბელაიას მარცხენა ნაპირზე. ქალაქ უფიდან 124 კილომეტრში. მისი სახელწოდება წარმოსდგება ბაშკირული სიტყვისაგან „дүртөйлө“, სადაც *„дүрт“* — ოთხი, *„өй“* — სახლი და  *„-лө“* — აფიქსია.

## მოსახლეობა 
2010 სრულიად რუსეთის აღწერის მიხედვით მოსახლეობის ეროვნული შემადგენლობა ასეთია:  თათრები — 64,1 %, ბაშკირები — 23,2 %, რუსები — 9,6 %, მარიელები — 1,6 %, სხვა — 1,5 %.

## რესურსები ინტერნეტში
* Официальный сайт органов местного самоуправления муниципального района Дюртюлинский район Республики Башкортостан 
* Панорама города 

## სქოლიო
კატეგორია:ბაშკირეთის ქალაქები
ქუმერთაუ

**ქუმერთაუ** () — ქალაქი ბაშკირეთის რესპუბლიკაში. ქუმერთაუს საქალაქო ოლქის ადმინისტრაციული ცენტრი. 

## ისტორია
დასახლება დაარსდა 1947 წელს ქვანახშირის საბადოს აღმოჩენასთან დაკავშირებით. 1949 წლამდე დასახლების ოფიციალური სახელი იყო - დასახლებული პუნქტი „ბაშუგლერაზრეზსტროის“ სამშენებლო მოედანზე. არაოფიციალური დასახელება იყო „დასახლება ბაბაი“. 1949 წლის 5 ოქტომბერს რსფსრ-ის უმაღლესი საბჭოს პრეზიდიუმის გადაწყვეტილებით უწოდეს ქუმერ-თაუ. 1953 წლის 16 თებერვალს მიიღო ქალაქის სტატუსი. 1965-1990 წლებში ქუმერთაუს რაიონის ცენტრი იყო.

## გეოგრაფია
მდებარეობს ბაშკირეთის სამხრეთ ნაწილში. ქალაქ უფიდან სამხრეთით 250 კმ-ში და ქალაქ სტერლითამაქიდან ასევე სამხრეთით 102 კილომეტრში. ქალაქის სახელწოდება წარმოსდგება ბაშკირული სიტყვისაგან „күмертау“ და ნიშნავს „ნახშირის მთას“.

## მოსახლეობა
2010 სრულიად რუსეთის აღწერის მიხედვით მოსახლეობის ეროვნული შემადგენლობა ასეთია:  რუსები — 61,1 %, ბაშკირები — 19 %, თათრები — 13 %, ჩუვაშები — 3,7 %, უკრაინელები — 2 %, სხვა — 2,2 %.

## რესურსები ინტერნეტში
* Официальный сайт городского округа город Кумертау

## სქოლიო
კატეგორია:ბაშკირეთის ქალაქები
გრიფინები (სეზონი 11)

ანიმაციური ტელესერიალ „გრიფინების“ მეთერთმეტე სეზონის პირველი ეპიზოდის პრემიერა შედგა 2012 წლის 30 სექტემბერს, ბოლოსი კი 2013 წლის 19 მაისს. მის ფარგლებში ასევე გამოვიდა სერიალის მე-200 სეზონი. სიუჟეტი ტრიალებს გრიფინების ოჯახის ირგვლივ, რომლის წევრებიც არიან პიტერ გრიფინი, ლოის გრიფინი, მეგ გრიფინი, კრის გრიფინი, სტიუი გრიფინი და ანთროპომორფული ძაღლი ბრაიან გრიფინი.

მეთერთმეტე სეზონის განმავლობაში პერსონაჟები გაახმაურეს მოწვეულმა ვარვსკვლავებმა, როგორებიც არიან ჯონი დეპი, კრისტინა მილიანი, დენ კასტელანეტა, სანდრა ბერნჰარდი, ელისაბედ ბენკსი, ჯონ ჰემი, დიკ ვოლფი, მარკ ბარნეთი და ჯეი ჯეი აბრამსი.
## ეპიზოდები 

## იხილეთ აგრეთვე 
* გრიფინების ეპიზოდების სია

## სქოლიო 
კატეგორია:გრიფინების სეზონები
კატეგორია:გრიფინების (სეზონი 11) ეპიზოდები
გრიფინები (სეზონი 12)

ანიმაციური ტელესერიალ „გრიფინების“ მეთორმეტე სეზონი გადიოდა *FOX*-ის ეთერში 2013 წლის 29 სექტემბრიდან 2014 წლის 18 მაისამდე.

სიუჟეტი ტრიალებს კუაჰოგში მცხოვრები გრიფინების ოჯახის ირგვლივ, რომლის წევრებიც არიან პიტერ გრიფინი, ლოის გრიფინი, კრის გრიფინი, მეგ გრიფინი, სტიუი გრიფინი და ანთროპომორფული ძაღლი ბრაიან გრიფინი, რომელიც ეპიზოდ *Life of Brian*-ში მანქანამ გაიტანა. ბრაიანის სიკვდილმა დიდი უკმაყოფილება გამოიწვია სერიალის მაყურებლებში, რომლებმაც შექმნეს ბრაიანის დაბრუნების პეტიცია და მასზე 100 000 ხელმოწერა მოაგროვეს. ორი ეპიზოდის შემდეგ, სტიუიმ დროის მანქანის გამოყენებით ბრაიანი „გააცოცხლა“. 

მეთორმეტე სეზონის ფარლგლებში მოწვეული იყო არაერთი ცნობილი სახე. მათ შორის არიან არიანა გრანდე, ლიამ ნისონი და ადამ ლევინი.

## ეპიზოდები 

## იხილეთ აგრეთვე 
* გრიფინების ეპიზოდების სია

## სქოლიო 
კატეგორია:გრიფინების სეზონები
კატეგორია:გრიფინების (სეზონი 12) ეპიზოდები
მელეუზი

**მელეუზი** () — ქალაქი ბაშკირეთის რესპუბლიკაში. მელეუზის რაიონის ადმინისტრაციული ცენტრი. 

## ისტორია 
ქალაქი დაარსდა XVIII საუკუნის მეორე ნახევარში, როგორც სავაჭრო სოფელი. მისი დაარსების პირობითი თარიღია 1766 წელი. 1863 წლიდან თემის ცენტრია. 1958 წლის 6 აგვისტოს მუშათა დასახლება მელეუზი გახდა რაიონული დაქვემდებარების ქალაქი. 1960 წელს დაიწყო შაქრის ქარხნის მშენებლობა. 1973 წელს დაიწყეს ქიმიური ქარხნის მშენებლობა. 1977 წლის 24 მარტიდან მელეუზი რესპუბლიკური დაქვემდებარების ქალაქია. 

## გეოგრაფია 
ქალაქი მდებარეობს მდინარე მელეუზისა და ბელაიის შეერთების ადგილთან. უფიდან დაშორებულია 225 კმ-ით. კლიმატი ზომიერად კონტინენტურია, ცივი ზამთრით და ცხელი ზაფხულით.

## მოსახლეობა 
2010 სრულიად რუსეთის აღწერის მიხედვით მოსახლეობის ეროვნული შემადგენლობა ასეთია: რუსები — 47,9 %, ბაშკირები — 29,1 %, თათრები — 15,8 %, ჩუვაშები — 3,8 %, უკრაინელები — 1,3 %, სხვა  — 2,1 %.

## რესურსები ინტერნეტში
* Официальный сайт муниципального района Мелеузовский район

## სქოლიო
კატეგორია:ბაშკირეთის ქალაქები